সপ্তাহ জুড়েই রাজ্য দুর্যোগের পূর্বাভাস

ওয়েবডেস্ক- মাঝে মধ্যে বৃষ্টি (Rain) কখনও মাঝারি আবার কখনও মুষুলধারে এটাই এখনও কলকাতার (Kolkata Weather) আকাশে অবস্থা। তবে বৃষ্টি হলেও অস্বস্তিকর গুমোট আবহাওয়া কিছুতেই পিছু ছাড়ছে না। সেইসঙ্গে রয়েছে নিম্নচাপের (Loe Pressure) ভ্রুকুটি। চলতি সপ্তাহজুড়েই ভুগতে হবে বঙ্গবাসীকে। দুর্যোগ চলতে থাকবে। ফলে মৎস্যজীবীদের (Fisherman) সমুদ্র (Sea Alert) যাওয়ার নিষেধাজ্ঞা জারি করা হয়েছে।

আজ ২১ অগাস্ট দক্ষিণবঙ্গে (South Bengal Weather Alert) সমস্ত জেলায় হালকা থেকে মাঝারি বজ্রবিদ্যুৎ সহ বৃষ্টিপাতের সম্ভাবনা রয়েছে। পূর্ব মেদিনীপুর এবং দক্ষিণ ২৪ পরগনা জেলার এক বা দু’টি জায়গায় ভারী বৃষ্টিপাতের পূর্বাভাস। সেইসঙ্গে কয়েকটি জেলায় বজ্রগর্ভ মেঘের সঞ্চার সেই সঙ্গে ঝোড়ো হাওয়ার বইবে। অপরদিকে উত্তরবঙ্গে (North Bengal Weather Alert) জলপাইগুড়ি ও আলিপুরদুয়ারের বেশ কিছু জায়গায় ভারী বৃষ্টিপাতের পূর্বাভাস রয়েছে।

২২ তারিখও বৃষ্টিতে ভিজবে দক্ষিণবঙ্গ। সমস্ত জায়গায় হালকা থেকে মাঝারি বজ্রবিদ্যুৎ সহ বৃষ্টিপাতের সম্ভাবনা রয়েছে। ভারী বৃষ্টিপাতের পূর্বাভাস মুর্শিদাবাদ, নদিয়া, পূর্ব বর্ধমান, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর এবং পশ্চিম মেদিনীপুর জেলার এক বা দু’টি জায়গায়।

২৩ তারিখ দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, বাঁকুড়া এবং পশ্চিম বর্ধমান জেলায় বিক্ষিপ্তভাবে বৃষ্টিপাত চলবে। মালদা ও দক্ষিণ দিনাজপুরের বেশ কিছু জায়গায় ভারী বৃষ্টির সম্ভাবনা।
২৪ তারিখ বীরভূম, পূর্ব বর্ধমান, পশ্চিম বর্ধমান, বাঁকুড়া, পশ্চিম মেদিনীপুর জেলার এক বা দু’টি জায়গায় ভারী বৃষ্টিপাতের সম্ভাবনা রয়েছে। পাশাপাশি বীরভূম, পূর্ব বর্ধমান, পশ্চিম বর্ধমান, বাঁকুড়া, পূর্ব মেদিনীপুর, পশ্চিম মেদিনীপুর, উত্তর ২৪ পরগনা এবং দক্ষিণ ২৪ পরগনা জেলার এক বা দু’টি জায়গায় বজ্রবিদ্যুৎ সহ বৃষ্টির পূর্বাভাস রয়েছে। অপরদিকে উত্তরবঙ্গেও রয়েছে ভারী বৃষ্টির সতর্কতা। জলপাইগুড়ি, আলিপুরদুয়ার, কালিম্পং-এ আজ ভারী বৃষ্টি হবে। শনিবার ও রবিবার মালদা, উত্তর দিনাজপুর ও দক্ষিণ দিনাজপুরে ভারী বৃষ্টির পূর্বাভাস রয়েছে। ভারী বৃষ্টি ফলে তিস্তা তোর্সা জলঢাকা নদীর জলস্তর বাড়ার সম্ভাবনা রয়েছে।
আজ রাজ্যের সর্বোচ্চ তাপমাত্রা ২৯ ডিগ্রি ও সর্বনিম্ন তাপমাত্রা ২৬ ডিগ্রি থাকবে।

দেখুন আরও খবর-